สวัสดีค่ะ หนูทำงานเป็นแคชเชียร์มาประมาณ2ปี เลิกทำแล้วมาเรียนต่อ ตอนนี้หนูอายุ20 พอหลังจากเลิกทำแคชเชียร์มาหลายเดือนหนูนึกว่าจะหายปวด ขนาดไม่ได้ยืนทั้งวัน ตอนนี้ก็ยังไม่หายปวด บางทีออกไปเดินตลาดแปปเดียวก็ปวดแล้วค่ะ แล้วหนูก็มีน้ำหนักที่เพิ่มขึ้นด้วย หนูไม่แน่ใจว่าถ้าหนูลดน้ำหนักมันจะหายปวดมั้ยคะ หนูอยากรู้ว่าเป็นโรคอะไร หรือเป็นอะไรอันตรายไหมคะ
สวัสดีค่ะ อาการปวดข้อเท้ามาหลายเดือน สัมพันธ์กับการเดิน ลงน้ำหนัก การใช้งานดังกล่าวมานั้น อาจจะเกิดจาก อาการปวดจากกล้ามเนื้อหรือเส้นเอ็นรอบๆมีการตึงตัว การมีปลายเส้นประสาทอักเสบ ข้ออักเสบจากโรคภูมิคุ้มกันทำลายตนเองหรือข้อติดเชื้อ หรือเป็นภาวะกระดูกหักหรือเคลื่อนแต่มักเกิดตามหลังอุบัติเหตุที่ค่อนข้างรุนแรงทำให้ลงน้ำหนักไม่ได้ทันทีซึ่งถ้าเป็นเรื่องของกล้ามเนื้อหรือเส้นเอ็นมีการอักเสบหรือตึงตัวนั้น การรักษาควรจะต้องพักการใช้งาน งดการลงน้ำหนักมากๆหรือยืนนานๆไปก่อน การลดน้ำหนักให้มาอยู่ในเกณฑ์ปกติก็น่าจะช่วยได้ระดับหนึ่งค่ะ ร่วมกับควรฝึกการยืดเหยียดกล้ามเนื้อหลังการใช้งาน ถ้าปวดมากกินยาแก้ปวด ประคบเย็นเพื่อบรรเทาอาการได้ และควรไปพบแพทย์หาอาการปวดดังกล่าวเป็นมากขึ้นเรื่อยๆ พักหรือกินยาแก้ปวดแล้วไม่บรรเทาเลย มีข้อ ปวด บวม แดง ร้อน ลงน้ำหนักไม่ได้ เพราะอาจเป็นการติดเชื้อ หรือมีกระดูกหักหรือเคลื่อนร่วมด้วยได้